Komission asetus (EY) N:o 1010/2001, annettu 23 päivänä toukokuuta 2001, tuotantotukijärjestelmään kuuluvien hedelmäsekoitusten vähimmäislaatuvaatimuksista



Virallinen lehti nro L 140 , 24/05/2001 s. 0031 - 0032



Komission asetus (EY) N:o 1010/2001, annettu 23 päivänä toukokuuta 2001, tuotantotukijärjestelmään kuuluvien hedelmäsekoitusten vähimmäislaatuvaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 2699/2000(2), ja erityisesti sen 6 artiklan 1 kohdan, sekä katsoo seuraavaa: (1) Asetuksen (EY) N:o 2201/96 2 artiklassa säädetään sellaisia tuottajaorganisaatioita koskevasta tukijärjestelmästä, jotka toimittavat persikoita tai päärynöitä jalostettavaksi kyseisen asetuksen liitteessä I tarkoitetuiksi tuotteiksi. (2) Sokeriliemeen ja omaan liemeen säilötyt hedelmäsekoitukset lisättiin edellä mainittuun liitteeseen asetuksella (EY) N:o 2699/2000. Onkin aiheellista määritellä näille tuotteille vähimmäislaatuvaatimukset, jotka perustuvat perinteisiin ja luotettaviin valmistusmenetelmiin ja joilla pyritään välttämään sellaisten tuotteiden valmistus, joilla ei ole kysyntää ja jotka aiheuttaisivat vääristymiä markkinoilla. (3) Tässä asetuksessa määriteltävät laatuvaatimukset ovat soveltamistoimenpiteitä, jotka täydentävät tuotantotukijärjestelmään kuuluvien sokeriliemeen ja omaan liemeen säilöttyjen Williams- ja Rocha-päärynöiden ja vastaavanlaisten persikoiden vähimmäislaatuvaatimuksista annetuissa komission asetuksissa (ETY) N:o 2319/89(3) ja (ETY) N:o 2320/89(4), sellaisina kuin ne ovat muutettuina asetuksella (EY) N:o 996/2001(5), sekä asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 2 päivänä maaliskuuta 2001 annetussa komission asetuksessa (EY) N:o 449/2001(6) vahvistettuja säännöksiä. (4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan vähimmäislaatuvaatimukset, jotka asetuksen (EY) N:o 449/2001 1 artiklan 2 kohdan c alakohdassa tarkoitettujen sokeriliemeen ja/tai hedelmien omaan liemeen säilöttyjen hedelmäsekoitusten, jäljempänä "hedelmäsekoitukset", on täytettävä. 2 artikla Hedelmäsekoitusten on täytettävä seuraavat vähimmäisvaatimukset: a) persikka- ja päärynäpitoisuus on vähintään 60 prosenttia sekoituksen valutetusta nettopainosta, b) persikat ja päärynät ovat kokonaisina, puolikkaina, neljänneksinä, lohkoina tai kuutioina, sellaisina kuin nämä on määritelty asetusten (ETY) N:o 2319/89 ja (ETY) N:o 2320/89 3 artiklan 2 kohdassa, c) vähimmäislaatuvaatimuksia, jotka määritellään sokeriliemeen ja/tai omaan liemeen säilöttyjen Williams- ja Rocha-päärynöiden osalta asetuksen (ETY) N:o 2319/89 ja sokeriliemeen ja/tai omaan liemeen säilöttyjen persikoiden osalta asetuksen (ETY) N:o 2320/89 2 artiklassa, 3 artiklan 4, 5 ja 6 kohdassa ja 4 artiklassa, sovelletaan hedelmäsekoituksissa käytettäviin persikoihin ja päärynöihin. 3 artikla 1. Hedelmäsekoitusten on täytettävä vähintään 90 prosenttia säilytysastian vesitilavuudesta. 2. Sekoituksen keskimääräisen valutetun nettopainon on oltava vähintään seuraavien prosenttimäärien suuruinen säilytysastian vesitilavuudesta, grammoina ilmaistuna: >TAULUKON PAIKKA> 3. Kun hedelmäsekoitukset on pakattu lasiastioihin, vesitilavuutta vähennetään 20 millilitralla ennen 1 ja 2 kohdassa tarkoitettujen prosenttimäärien laskemista. 4 artikla 1. Jalostajan on tarkastettava päivittäin ja säännöllisin väliajoin jalostuskautena, että hedelmäsekoitukset vastaavat tässä asetuksessa vaadittavia edellytyksiä. Tarkastuksen tulokset on kirjattava. 2. Kaikissa säilytysastioissa on oltava merkintä jalostajasta ja valmistuspäivämäärästä. Tämän merkinnän, jossa voidaan käyttää koodia, on oltava sen jäsenvaltion, jossa hedelmäsekoitus on valmistettu, toimivaltaisten viranomaisten hyväksymä. Mainitut viranomaiset voivat antaa lisäsäännöksiä merkinnästä. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 2001. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 311, 12.12.2000, s. 9. (3) EYVL L 220, 29.7.1989, s. 51. (4) EYVL L 220, 29.7.1989, s. 54. (5) EYVL L 139, 23.5.2001, s. 9. (6) EYVL L 64, 6.3.2001, s. 16.